ai4bharat/Pralekha huggingface dataset:
ప్రధాన మంత్రి కార్యాలయం
యోగ యొక్క సౌందర్యం దాని సరళత్వం లోనే ఉంది: ప్రధాన మంత్రి
యోగ యొక్క సౌందర్యం దాని తాలూకు సరళత్వం లోనే ఉంది అని ప్రధాన మంత్రి శ్రీ నరేంద్ర మోదీ అన్నారు. యోగ ను ఇంటి లో, పని విరామ సమయాల్లో లేదా ఒక సమూహం లో ఉంటూ ఆచరించవచ్చును అని ఆయన అన్నారు. యోగాభ్యాసం చేయాలి అంటే అందుకు ఎవరికి అయినా ఒక యోగా మ్యాట్ తో పాటు కొంత ఖాళీ స్థలం ఉంటే సరి పోతుంది అని కూడా ఆయన అన్నారు.
ప్రధాన మంత్రి ఒక ట్వీట్ లో -
‘‘యోగ యొక్క సౌందర్యం అంతాను దాని సీదాసాదాతనం లోనే ఉంది. యోగ చేయాలి అంటే గనక మీ దగ్గర ఒక యోగ మ్యాట్ తోపాటు కొద్ది గా ఖాళీ జాగా ఉంటే చాలు.
యోగ ను ఇంట్లో గాని, లేదా పని విరామ సమయం లో గాని లేదా కొంత మంది తో కలసి గాని చేయవచ్చును.
దీనిని మీరు క్రమం తప్పక అభ్యసిస్తుంటారని నేను ఆశపడుతున్నాను..’’ అని పేర్కొన్నారు.
"યોગની સુંદરતા એની સાદગીમાં છે. તમારે જોઈએ માત્ર યોગ સાદડી અને થોડી ખાલી જગ્યા.
યોગ ઘરમાં, કાર્ય વિરામ દરમ્યાન અથવા જૂથમાં કરી શકાય.
હું આશા રાખું છું કે તમે નિયમિત એનો અભ્યાસ કરશો..."
"ಯೋಗದ ಚೆಲುವು ಅದರ ಸರಳತೆಯಲ್ಲಿದೆ. ನಿಮಗೆ ಬೇಕಾಗುವುದೆಲ್ಲ ಒಂದು ಯೋಗದ ಚಾಪೆ ಮತ್ತು ಒಂದಿಷ್ಟು ಜಾಗ.
ಯೋಗವನ್ನು ಮನೆಯಲ್ಲಿ, ಕೆಲಸದ ನಡುವಿನ ಬಿಡುವಿನಲ್ಲಿ ಅಥವಾ ಗುಂಪುಗೂಡಿ ಮಾಡಬಹುದು.
ನೀವು ದಿನನಿತ್ಯ ಯೋಗಾಭ್ಯಾಸ ಮಾಡುವಿರಿ ಎಂದು ಭರವಸೆ ಹೊಂದುವೆ..."
"யோகாவின் அழகே அதன் எளிமையில்தான். ஒரு யோகா விரிப்பும், வெற்றிடமுமே உங்களுக்கு போதுமானது.
வீட்டிலோ, வேலை நேர இடைவேளையிலோ அல்லது குழுப் பயிற்சியாகவோ யோகாவை மேற்கொள்ளலாம்.
நீங்கள் நாள் தவறாமல் யோகப் பயிற்சி செய்வீர்கள் என நம்புகிறேன்..."
"যোগৰ সৌন্দৰ্য্য ইয়াৰ সৰলতাত আছে। প্ৰয়োজন মাথো এখন যোগ মেট আৰু কিছু খালী ঠাইৰ।
যোগাসন ঘৰতে, কৰ্মবিৰতিৰ সময়ত বা গোটত কৰিব পাৰি।
মই আশা কৰো আপুনি নিয়মিতভাৱে ইয়াৰ অনুশীলন কৰিব..."
"ਯੋਗ ਦੀ ਸੁੰਦਰਤਾ ਇਸ ਦੀ ਸਾਦਗੀ ਵਿੱਚ ਹੈ। ਤੁਹਾਨੂੰ ਸਿਰਫ਼ ਇੱਕ ਯੋਗ ਮੈਟ ਅਤੇ ਕੁਝ ਖਾਲੀ ਥਾਂ ਦੀ ਜ਼ਰੂਰਤ ਹੈ।
ਯੋਗ ਘਰ ਵਿੱਚ, ਵਰਕ ਬ੍ਰੇਕ ਦੇ ਦੌਰਾਨ ਜਾਂ ਇੱਕ ਗਰੁੱਪ ਵਿੱਚ ਕੀਤਾ ਜਾ ਸਕਦਾ ਹੈ।
ਮੈਨੂੰ ਉਮੀਦ ਹੈ ਕਿ ਤੁਸੀਂ ਨਿਯਮਿਤ ਤੌਰ 'ਤੇ ਇਸ ਦਾ ਅਭਿਆਸ ਕਰੋਗੇ..."
"యోగ సౌందర్యం దాని సరళత్వం లోనే వుంది. యోగ చేయడానికి ఒక యోగ మాట్ కొంచెం ఖాళీ స్థలం మాత్రం చాలు.
ఇంట్లో, పని చేసే చోట దొరికే విరామ సమయాల్లో ఒంటరిగా లేదా సమూహంగా కూడా యోగ చేసుకోవచ్చు.
మీరు ప్రతి రోజూ తప్పకుండా యోగ సాధన చేస్తారని ఆశిస్తున్నాను..."
"साधेपणा हेच योगाचे सौंदर्य आहे. यासाठी योगा मॅट आणि थोडी रिकामी जागा एव्हढेच पुरेसं आहे.
घरी,कामाच्या ठिकाणी मिळालेल्या सुटीत किंवा एखाद्या गटाबरोबर योग करता येतो.
तुम्ही नियमित सराव कराल अशी मला आशा आहे..."
"ଯୋଗର ସୌନ୍ଦର୍ଯ୍ୟ ଏହାର ସରଳତାରେ ନିହିତ । ଏଥିପାଇଁ ଆପଣଙ୍କୁ ଏକ ଚଟେଇ ଓ କିଛି ଖାଲି ଜାଗା ଆବଶ୍ୟକ ।
ଯୋଗ ଘରେ, କାମରୁ ବିରାମ ସମୟରେ ଅବା ଗୋଷ୍ଠୀରେ କରାଯାଇପାରେ ।
ମୋର ଆଶା ଆପଣ ନିୟମିତ ଯୋଗାଭ୍ୟାସ କରିବେ..."
"যোগের সৌন্দর্য্য তার সারল্যে। খানিকটা ফাঁকা জায়গা আর একটা যোগ করার আসন,এই শুধু দরকার।
যোগ বাড়িতেও করা যায়, কাজের ফাঁকে করা যায় বা দলবেঁধেও করা যায়।
আমি আশা করি আপনারা নিয়মিত যোগাভ্যাস করবেন..."
"യോഗയുടെ സൗന്ദര്യം അതിന്റെ ലാളിത്യമാണ്. നിങ്ങൾക്ക് ആകെ വേണ്ടത് ഒരു യോഗാ മാറ്റും അൽപ്പം ഒഴിഞ്ഞ സ്ഥലവും .
യോഗ വീട്ടിലോ, ജോലിയുടെ ഇടവേളയിലോ , ഒരു ഗ്രൂപിലോ ചെയ്യാവുന്നതാണ്.
നിങ്ങൾ അത് സ്ഥിരമായി ചെയ്യുമെന്ന് ഞാൻ കരുതുന്നു.."
"योग की सहजता ही इसकी विशेषता है। आपको बस एक योग मैट और थोड़ी सी जगह की जरूरत होती है।
योग को घर के अलावा आप कामकाज में ब्रेक के समय या फिर कुछ लोगों के साथ मिलकर भी कर सकते हैं।
मुझे आशा है कि आप इसका नियमित अभ्यास करेंगे.."
(
మహిళా, శిశు అభివృద్ధి మంత్రిత్వ శాఖ
పిల్లలపై మొబైల్, ఇంటర్నెట్ వాడకం ప్రభావం
నేషనల్ కమీషన్ ఫర్ ప్రొటెక్షన్ ఆఫ్ చైల్డ్ రైట్స్  ఇటీవల గ్రామీణ పట్టణ ప్రాంతాల్లో 5000 నమూనాలతో "మొబైల్ ఫోన్లను, ఇతర పరికరాలను ఇంటర్నెట్ సదుపాయంతో ఉపయోగించడం వల్ల కలిగే ప్రభావాలు " అనే అంశంపై ఒక అధ్యయనాన్ని నిర్వహించింది. దేశంలోని అన్ని మండలాలలో ఈ కార్యక్రమం జరిగింది. ఇందులోని వివరాల ప్రకారం, 23.80 శాతం మంది పిల్లలు బెడ్పై ఉన్నప్పుడు, నిద్రపోయే ముందు స్మార్ట్ ఫోన్లను ఉపయోగిస్తున్నారు. ఈ అలవాటు వయస్సుతో పాటు పెరుగుతోంది. ఇది పిల్లలపై ప్రతికూల ప్రభావం చూపుతుంది. ఎప్పుడుపడితే అప్పుడు స్మార్ట్ఫోన్ల వాడటం వల్ల పిల్లల ఆరోగ్యంపై, శ్రేయస్సుపై హానికరమైన ప్రభావం ఉంటుంది. పిల్లలలో ఏకాగ్రత స్థాయులు తగ్గుతాయి. ఈ అధ్యయనం ప్రకారం, 37.15శాతం మంది పిల్లలు, ఎల్లప్పుడూ లేదా తరచుగా స్మార్ట్ ఫోన్ వినియోగం కారణంగా ఏకాగ్రత స్థాయిలను తగ్గించుకున్నారు.- పరిసరాల్లో కొంతభాగాన్ని అయినా పిల్లల కోసం ఆట స్థలంగా కేటాయించాలని అధ్యయనం ఫలితాల ఆధారంగా ఎన్సీపీసీఆర్ సిఫార్సు చేసింది. దీనివల్ల బాలలు ఆటల్లో చురుగ్గా ఉంటారని పేర్కొంది.
ఈ సమాచారాన్ని కేంద్ర మహిళా శిశు అభివృద్ధి శాఖ మంత్రి స్మృతి జుబిన్ ఇరానీ ఈరోజు రాజ్యసభలో లిఖితపూర్వకంగా తెలిపారు.
(Visitor Counter : 99
రక్షణ మంత్రిత్వ శాఖ
ఎగైనెస్ట్ ఫర్మ్ డిమాండ్ కేటగిరీ-1 ఐటెమ్ల కొనుగోలు కోసం ఆన్లైన్ CSD పోర్టల్ ఒక సంవత్సరం పూర్తి అవుతుంది
ఎగైనెస్ట్ ఫర్మ్ డిమాండ్  కేటగిరీ-1 వస్తువుల కొనుగోలు కోసం క్యాంటీన్ స్టోర్స్ డిపార్ట్మెంట్  యొక్క ఆన్లైన్ పోర్టల్ జనవరి 08, 2022తో ఒక సంవత్సరం సేవను పూర్తి చేస్తోంది. కార్లు, మోటార్సైకిళ్లు, స్కూటర్లు, టీవీలు వంటి AFD-1 అంశాలు , ఫ్రిజ్లు మొదలైనవి పోర్టల్  ద్వారా CSD లబ్ధిదారులకు విక్రయించబడతాయి, ఇందులో సేవలందిస్తున్న & రిటైర్డ్ సాయుధ దళాల సిబ్బంది, యుద్ధ వితంతువులు మరియు పౌర రక్షణ ఉద్యోగులు ఉన్నారు. గత ఏడాది కాలంలో 81,046 కార్లు, 48,794 ద్విచక్ర వాహనాలు, 9,702 ఇతర వస్తువులు రూ.6,185 కోట్ల విలువైన పోర్టల్ ద్వారా విక్రయించబడ్డాయి.
ప్రధాన మంత్రి శ్రీ నరేంద్ర మోదీ ‘డిజిటల్ ఇండియా’ చొరవలో భాగంగా జనవరి 08, 2021న రక్షా మంత్రి శ్రీ రాజ్నాథ్ సింగ్ ఈ పోర్టల్ను ప్రారంభించారు. AFD పోర్టల్ విజయవంతమైన మొదటి వార్షికోత్సవాన్ని పురస్కరించుకుని, జనవరి 07, 2022న అన్ని CSD డిపోలలో ఫంక్షన్లు జరిగాయి. పోర్టల్ ప్రయాణం మరియు లబ్ధిదారుల నుండి వచ్చిన ఫీడ్బ్యాక్పై ఐదు నిమిషాల వీడియో క్లిప్ అన్ని డిపోలలో ప్రదర్శించబడింది. వేడుకల సమయంలో అన్ని COVID-19 ప్రోటోకాల్లు అనుసరించబడ్డాయి పోర్టల్ ద్వారా వస్తువులను కొనుగోలు చేసిన కొంతమంది లబ్ధిదారులు అన్ని డిపోల్లో ఈ కార్యక్రమానికి హాజరయ్యారు. వారు రక్షణ మంత్రిత్వ శాఖ యొక్క చొరవను అభినందించారు మరియు CSD బృందానికి తమ కృతజ్ఞతలు తెలియజేశారు. పోర్టల్ అభివృద్ధి మరియు నిర్వహణ వెనుక ఉన్న బృందానికి ప్రశంసా పత్రాలు అందించబడ్డాయి. సిఎస్డి హెడ్ ఆఫీస్, క్యాంటీన్ సర్వీసెస్ డైరెక్టరేట్, నేషనల్ ఇన్ఫర్మేటిక్స్ సెంటర్, స్మార్ట్ చిప్ ప్రైవేట్ లిమిటెడ్ మరియు డిపోల ప్రతినిధులను వారి సహకారం కోసం సత్కరించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 168.47 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 14,35,569
మొత్తం కేసుల్లో క్రియాశీల కేసులు 3.42%
ప్రస్తుత రికవరీ రేటు 95.39%
గత 24 గంటల్లో 2,46,674 మంది కోలుకున్నారు. దీంతో, కోలుకున్నవారి మొత్తం సంఖ్య 4,00,17,088 కు పెరిగింది.
గత 24 గంటల్లో 1,49,394 కొత్త కేసులు నమోదయ్యాయి.
రోజువారీ పాజిటివిటీ రేటు 9.27%
వారపు పాజిటివిటీ రేటు 12.03%
గత 24 గంటల్లో చేసిన 16,11,666 కొవిడ్ పరీక్షలతో కలిపి ఇప్పటివరకు 73.58 కోట్ల పరీక్షలు చేశారు.
భారత ఎన్నికల సంఘం
2022-24 సంవత్సరానికి ఆసియా ఎన్నికల అధికారుల సంఘం కి భారతదేశం అధ్యక్ష హోదాకు ఎన్నికైంది
మే 7, 2022న ఫిలిప్పీన్స్లోని మనీలాలో జరిగిన ఎగ్జిక్యూటివ్ బోర్డ్ అండ్ జనరల్ అసెంబ్లీ సమావేశంలో 2022-2024 కోసం అసోసియేషన్ ఆఫ్ ఆసియా ఎలక్షన్ అథారిటీస్ కి భారతదేశం ఏకగ్రీవంగా ఎన్నికైంది. ఎన్నికల కమిషన్, మనీలా ఏఏఈఏకి ప్రస్తుతం అధ్యక్ష హోదాలో ఉంది. ఎగ్జిక్యూటివ్ బోర్డులో ఇప్పుడు రష్యా, ఉజ్బెకిస్తాన్, శ్రీలంక, మాల్దీవులు, తైవాన్ మరియు ఫిలిప్పీన్స్లు కొత్త సభ్య దేశాలుగా ఉంటాయి.
డిప్యూటీ ఎలక్షన్ కమీషనర్ శ్రీ నితేష్ వ్యాస్ నేతృత్వంలోని భారత ఎన్నికల కమిషన్ 3 సభ్యుల ప్రతినిధి బృందం మణిపూర్ సిఇఒ శ్రీ రాజేష్ అగర్ల్ మరియు రాజస్థాన్ సిఇఒ శ్రీ ప్రవీణ్ గుప్తాతో పాటు మనీలాలో జరిగిన ఎగ్జిక్యూటివ్ బోర్డు సమావేశానికి హాజరై 2022-23కి సంబంధించిన వర్క్ ప్లాన్తో పాటు ఎగ్జిక్యూటివ్ బోర్డుకి 2023-24 కోసం భవిష్యత్తు కార్యకలాపాలకు సంబంధించిన నివేదికను కూడా అందించింది. సమ్మిళిత మరియు భాగస్వామ్య ఎన్నికల కోసం మరియు రాజకీయ ప్రక్రియలలో సామాజిక-రాజకీయ అడ్డంకులను ఛేదించడానికి భారతదేశం చేసిన వివిధ సమిష్టి మరియు లక్ష్య జోక్యాలను హైలైట్ చేస్తూ 'ఎన్నికలలో లింగ సమస్యలు'పై ఒక ప్రదర్శన కూడా ఇవ్వబడింది.
సుపరిపాలనకు మద్దతిచ్చే లక్ష్యంతో బహిరంగ మరియు పారదర్శక ఎన్నికలను ప్రోత్సహించే మార్గాలపై చర్చించడానికి మరియు అందుకు అవసరమైన చర్యలు తీసుకోవడానికి ఎన్నికల అధికారుల మధ్య అనుభవాలు మరియు ఉత్తమ అభ్యాసాలను పంచుకోవడానికి ఆసియా ప్రాంతంలో పక్షపాత రహిత ఫోరమ్ను అందించడం ఆసియా ఎన్నికల అధికారుల సంఘం యొక్క లక్ష్యం.
అనేక ఏఏఈఏ సభ్య దేశాల అధికారులు ఎప్పటికప్పుడు ఇండియా ఇంటర్నేషనల్ ఇన్స్టిట్యూట్ ఫర్ డెమోక్రసీ అండ్ ఎలక్షన్ మేనేజ్మెంట్  నిర్వహిస్తున్న అంతర్జాతీయ శిక్షణా కార్యక్రమాలకు క్రమం తప్పకుండా హాజరవుతున్నారు. 2019 నుండి ఏఏఈఏ సభ్య దేశాల నుండి 250 కంటే ఎక్కువ మంది అధికారులు ఈ కార్యక్రమాలకు హాజరయ్యారు. ఐఐఐడీఈఎం నిర్దిష్ట ఏఏఈఏ సభ్య దేశాల కోసం అనుకూలీకరించిన సామర్థ్య అభివృద్ధి శిక్షణా కార్యక్రమాలను కూడా నిర్వహిస్తుంది. బంగ్లాదేశ్ ఎన్నికల కమిషన్లోని 50 మంది అధికారులు 2021-22లో శిక్షణ పొందారు.
భారత ఎన్నికల సంఘం నిర్వహించే అంతర్జాతీయ ఎన్నికల సందర్శకుల కార్యక్రమంలో ఏఏఈఏ నుండి ప్రతినిధులు క్రమం తప్పకుండా పాల్గొంటున్నారు. 2022లో అసెంబ్లీ ఎన్నికల సందర్భంగా ఈసీఐ నిర్వహించిన 3వ అంతర్జాతీయ వర్చువల్ ఎలక్షన్ విజిటర్స్ ప్రోగ్రామ్ లో 12 ఏఏఈఏ సభ్య దేశాల నుండి 62 మంది అధికారులు పాల్గొన్నారు. 118 సభ్య దేశాల వరల్డ్ ఎలక్షన్ బాడీస్ లో ఏఏఈఏ అసోసియేట్ మెంబర్గా కూడా ఉంది.
ఏఏఈఏ స్థాపన మరియు సభ్యత్వం
జనవరి 26-29, 1997లో ఫిలిప్పీన్స్లోని మనీలాలో జరిగిన ఇరవై ఒకటవ శతాబ్ద ఆసియా ఎన్నికలపై జరిగిన సింపోజియంలో పాల్గొనేవారు ఆమోదించిన తీర్మానం ప్రకారం 1998లో అసోసియేషన్ ఆఫ్ ఆసియా ఎలక్షన్ అథారిటీస్  స్థాపించబడింది. ప్రస్తుతం 20 ఆసియా ఈఎంబిలు ఏఏఈఏ సభ్య దేశాలుగా ఉన్నాయి. ఈసీఐ ఏఏఈఏ యొక్క వ్యవస్థాపక సభ్యత్వం మరియు 2011-13 సమయంలో వైస్ చైర్గా మరియు 2014-16లో ఛైర్గా ఏఏఈఏ యొక్క ఎగ్జిక్యూటివ్ బోర్డ్లో కూడా పనిచేసింది.
జల శక్తి మంత్రిత్వ శాఖ
పరిశోధన మరియు అభివృద్ధిని ప్రోత్సహిస్తున్న - జల్ జీవన్ మిషన్
2024 నాటికి గ్రామాల్లోని ప్రతి ఇంటికి ఫంక్షనల్ గృహ ట్యాప్ కనెక్షన్ ఉండేలనే లక్ష్యంతో, జల్ జీవన్ మిషన్ రాష్ట్రాల భాగస్వామ్యంతో అమలు చేయడం జరుగుతోంది. ప్రతి గ్రామీణ గృహానికీ క్రమం తప్పకుండా, దీర్ఘకాలిక ప్రాతిపదికన, తగినంత పరిమాణంలో  నిర్ణీత నాణ్యతతో, త్రాగునీటిని సరఫరా చేయాలని ఈ మిషన్ లక్ష్యంగా పెట్టుకుంది.
జల్ జీవన్ మిషన్ ప్రారంభమై ఒక ఏడాది గడించిన సందర్భంగా, ప్రధానమంత్రి 2020 ఆగష్టు 15వ తేదీన ఎర్రకోట బురుజుల నుండి స్వాతంత్య్ర దినోత్సవ ప్రసంగం చేస్తూ, మొత్తం దేశంలో, ఈ కాలంలో 2 కోట్ల గృహాలకు పంపు నీటి కనెక్షన్లు అందజేసినట్లు ప్రకటించారు. ప్రతి రోజూ ఒక లక్ష కు పైగా కుటుంబాలకు నీటి పంపు కనెక్షన్లు ఇస్తున్నారు.
గ్రామీణ తాగునీటి సరఫరా అనేది, జియో-జెనిక్ మరియు ఆంత్రోపోజెనిక్ నీటి నాణ్యత సమస్యలు; కఠినమైన ప్రతికూల వాతావరణ పరిస్థితులలో దీర్ఘకాలిక త్రాగునీటి సరఫరా; మరియు విపత్తు సంభవించే ప్రాంతాలు, నీటి సరఫరా సేవల వివరాలు మరియు పర్యవేక్షణ; ప్రవర్తన మార్పు నిర్వహణ, ఖర్చుతో కూడిన నీటి శుద్ధి ప్రక్రియ మరియు పునర్వినియోగం వంటి, వివిధ సామాజిక, పర్యావరణ మరియు సాంకేతిక సవాళ్లతో కూడిన సంక్లిష్టమైన అంశం. ఈ విధంగా, జల్ జీవన్ మిషన్ ను గ్రామీణ నీటి భద్రత యొక్క భవిష్యత్తుతో పాటు వేగం మరియు ప్రమాణంతో అమలు చేస్తున్నప్పుడు ఎదుర్కొంటున్న సవాళ్లు మరియు జ్ఞాన అంతరాలను చూస్తే, నీటి సరఫరా రంగంలో గణనీయమైన పరిశోధన మరియు ఆవిష్కరణల తక్షణ అవసరం చాలా ఉంది.
గతంలో కంటే, ఇప్పుడు, జాతీయ జల్ జీవన్ మిషన్ గ్రామీణ ప్రాంతాల్లో నీటి సరఫరా రంగం ఎదుర్కొంటున్న సమస్యలను పరిష్కరించడానికి పరిశోధన మరియు ఆవిష్కరణలకు మద్దతు ఇచ్చి, ప్రోత్సహించి, కొనసాగిస్తోంది. యువ ఆవిష్కర్తలు, పరిశోధకులు, విద్యావేత్తలు, వ్యవస్థాపకులతో పాటు, ఈ రంగంలో పనిచేస్తున్న అంకురసంస్థల నుండి తక్కువ ఖర్చుతో కూడిన పరిష్కారాలను అందించడానికీ, జ్ఞాన అంతరాలను పూరించడానికీ, జాతీయ జల్ జీవన్ మిషన్ ప్రతిపాదనలను ఆహ్వానిస్తోంది. దీనితో పాటు, గ్రామీణ నీటి సరఫరాను సమర్థవంతంగా, ప్రభావవంతంగా ఆర్థికంగా నిర్వహించడానికి సాక్ష్యం ఆధారిత సాంకేతిక జోక్యాన్ని అనుసరించడానికి, డిపార్టుమెంటు / జాతీయ మిషన్ / ఎస్.డబ్ల్యూ.ఎస్.ఎమ్., కార్యాచరణ పరిశోధన మరియు ఏకకాలిక మూల్యాంకన అధ్యయనాలను నిర్వహిస్తున్నాయి. శాస్త్రవేత్తలు, ఆర్ అండ్ డి సంస్థలు, ఆవిష్కర్తలు, వ్యవస్థాపకులతో భాగస్వామ్యాన్ని పెంపొందించడంతో పాటు, ప్రజల జీవితాలను మెరుగుపరిచేందుకు తాగునీటి రంగంలో వివిధ సవాళ్లను పరిష్కరించడంలో సహాయపడే ఉపయోగకరమైన జ్ఞానాన్ని సృష్టించడానికీ, జల్ జీవన్ మిషన్ ఆధ్వర్యంలోని ఈ ఆర్. & డి. ప్రాజెక్టులు దోహదపడతాయి
ఆర్. & డి మార్గదర్శకాలు డిపార్ట్మెంటుకు సంబంధించిన - https://jalshakti-ddws.gov.in/. అనే వెబ్-సైట్ లో అందుబాటులో ఉన్నాయి. ఆసక్తిగల అన్ని వ్యక్తులు / ఏజెన్సీలు / సంస్థలు ఈ అవకాశాన్ని ఉపయోగించుకోవచ్చు మరియు వారి ప్రతిపాదనలను పంపవచ్చు.
(Visitor Counter : 198
జల శక్తి మంత్రిత్వ శాఖ
జలశక్తి అభియాన్ లక్ష్యం, లక్ష్యాలు
జలశక్తి అభియాన్ -1 ను 2019లో దేశంలో ప్రారంభించారు. తొలుత దీనిని దేశంలో నీటి ఒత్తిడిని ఎదుర్కొంటున్న 256 జిల్లాలలోగల 2836 బ్లాకులలో 1592 బ్లాక్లలో రెండు దశలలో దీనిని చేపట్టారు. మొదటి దశను 2019 జూలై 1నుంచి, సెప్టెంబర్ 30 వరకు రెండో దశను 2019 అక్టోబర్ 1 నుంచి 2019 నవంబర్ 30 వరకు చేపట్టారు.
జలశక్తి అభియాన్ -1 కింద భారత ప్రభుత్వానికి చెందిన అధికారులు, భూగర్భ జల నిపుణులు రాష్ట్ర, జిల్లాస్థాయి అధికారులతో కలసి నీటి ఒత్తిడిని ఎదుర్కొంటున్న జిల్లాలలో నీటి సంరక్షణ,నీటివనరుల నిర్వహణవంటి వాటికి సంబంధించిన ఐదు లక్ష్యాల సాధనకు కృషి చేశారు. ఇందులో, నీటి ని పొదుపు చేయడం, వాన నీటి సంరక్షణ, సంప్రదాయ ,ఇతర జల వనరులు , చెరువుల పునరుద్ధణ, బోరుబావులను రీచార్జి చేయడం, వాటర్షెడ్ అభివృద్ధి, పెద్ద ఎత్తున అడవుల పెంపకం వంటివి ఉన్నాయి.
ఈ ప్రచారం కారణంగా పెద్ద ఎత్తున ప్రజలలో అవగాహన ఏర్పడి , ప్రజలు నీటిని పొదుపు చేయడం ప్రారంభించారు. జలశక్తి అభియాన్ -1 ఫలితం మెరుగైన రీతిలో నీటి పొదుపు.
జెఎస్ఎ -1 కి వేరుగా నిధులు ఏమమీ కేటాయించలేదు. అయితే పైన పేర్కొన్న చొరవ కింద వివిధ కేంద్ర , రాష్ట్రప్రభుత్వ పథకాలను సమ్మిళితం చేయడం ద్వారా ఈ లక్ష్యాన్ని చేరుకునేందుకు అవసరమైన నిధులను సమకూర్చుకోవడం జరిగింది. జలశక్తి అభియాన్ -2ను 2020లో వచ్చిన కోవిడ్ మహమ్మారి కారణంగా చేపట్టలేదు. అయితే జలశక్తి మంత్రిత్వశాఖ, జలశక్తి అభియాన్- వాన నీటిని ఒడిసిపట్టు  పేరుతో వాన పడిన చోటే దానిని సంరక్షించు పేరుతే వర్షాకాలం ముందు నుంచి ఈ నినాదాన్ని. దేశంలోని గ్రామీణ, పట్టణ ప్రాంతాలలో ముందుకు తీసుకుపోతున్నది. 2021 నవంబర్ 30 వరకు దీనిని చేపడతారు. జలశక్తి అభియాన్: క్యాచ్ ద రెయిన్ ప్రచారాన్ని ప్రపంచ జల దినోత్సవం సందర్భంగా ప్రధానమంత్రి శ్రీనరేంద్ర మోదీ 2021 మార్చి 22న ప్రారంభించారు.
జెఎస్ఎ- సిటిఆర్ కింద నీటిపొదుపు, వాన నీటి సంరక్షణ నిర్మాణాలు, సంప్రదాయ, ఇతర జల వనరులు, చెరువుల పునరుద్ధరణ, బోరు బావుల పునరుద్ధరణ, పునర్ వినియోగం, వాటర్షెడ్ అభివృద్ధి, పెద్ద ఎత్తున అడవుల పెంపకం పై ప్రధాన దృష్టితో చర్యలు చేపట్టడం జరుగుతున్నది.
జెఎస్ఎ : సిటిఆర్ కింద జిల్లాల వారీగా అన్ని జలవనరుల వివరాలను జియో ట్యాగింగ్ చేయడం, జల వనరులకు సంబంధించి క్షేత్రస్థాయిలో సమాచారాన్ని సరి చూసుకోవడం దాని ఆధారంగా శాస్త్రీయ విధానంలో నీటి పొదుపునకు చర్యలు రూపొందించడం వంటి వి ఉన్నాయి. జలశక్తి అభియాన్: క్యాచ్ ద రెయిన్ ప్రచారం కింద 26-07-2021 రాష్ట్రాల వారీగా సాధించిన ప్రగతి, ఇందుకు సంబంధించి ఖర్చు చేసిన నిధులను జెఎస్ఎ: సిటిఆర్ పోర్టల్  లో కేంద్ర మంత్రిత్వ శాఖలు, డిపార్టమెంట్లు, వాటి పనితీరుకు సంబంధించిన సూచికలతో పొందుపరచడం జరిగింది. రాష్ట్ర ప్రభుత్వాలను కూడా జెఎస్ఎ, సిటిఆర్ కింద తాము రాష్ట్ర, స్థానిక నిధులతో చేపట్టిన పనుల వివరాలను పొందుపరచవలసిందిగా కోరడం జరిగింది. జెఎస్ఎ: సిటిఆర్ కింద కరౌలి, ధౌల్పూర్ జిల్లాలలో 26-07-2021 వరకు చేపట్టిన పనులను అనుబంధం -2లో జతచేయడం జరిగింది.
ఈ సమాచారాన్ని కేంద్ర జలశక్తి, ఫుడ్ ప్రాసెసింగ్ పరిశ్రమల శాఖ సహాయమంత్రి శ్రీ ప్రహ్లాద్ పటేల్ ఈరోజు లోక్ సభకు ఇచ్చిన లిఖిత పూర్వక సమాధానంలో తెలియజేశారు.
ప్రధాన మంత్రి కార్యాలయం
కలబురగి లో పిఎమ్ మిత్ర మెగా టెక్స్ టైల్స్ పార్కు కు గాను కర్నాటక కు అభినందనల ను తెలిపిన ప్రధాన మంత్రి
కలబురగి లో పిఎమ్ మిత్ర మెగా టెక్స్ టైల్స్ పార్కు స్థాపన కు గాను కర్నాటక ప్రజల కు అభినందనల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
కేంద్ర మంత్రి శ్రీ పీయూష్ గోయల్ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ-
‘‘కలబురగి లో పిఎమ్ మిత్ర మెగా టెక్స్ టైల్స్ పార్క్ స్థాపన కు గాను కర్నాటక లోని నా సోదరీమణుల కు మరియు నా సోదరుల కు ఇవే అభినందన లు. ఈ పార్కు కర్నాటక యొక్క సంపన్న జౌళి సంప్రదాయాన్ని ఒక వేడుక గా జరుపుకోవడం తో పాటు ప్రజల కు ఉద్యోగ అవకాశాల ను కూడా కల్పించనుంది. #PragatiKaPMMitra” అని ఒక ట్వీట్ లో పేర్కొన్నారు.
“ಕಲಬುರಗಿಯಲ್ಲಿ ಪಿಎಂ ಮಿತ್ರ ಮೆಗಾ ಜವಳಿ ಪಾರ್ಕ್ ಸ್ಥಾಪನೆಗಾಗಿ ಕರ್ನಾಟಕದ ನನ್ನ ಸಹೋದರ ಸಹೋದರಿಯರಿಗೆ ಅಭಿನಂದನೆಗಳು. ಈ ಪಾರ್ಕ್ ಕರ್ನಾಟಕದ ಶ್ರೀಮಂತ ಜವಳಿ ಪರಂಪರೆಯನ್ನು ಸಂಭ್ರಮಾಚರಿಸುತ್ತದೆ ಮತ್ತು ರಾಜ್ಯದ ಜನರಿಗೆ ಉದ್ಯೋಗಾವಕಾಶಗಳನ್ನು ಸೃಷ್ಟಿಸುತ್ತದೆ.
#PragatiKaPMMitra”
లోక్ సభ ఎంపి డాక్టర్ శ్రీ ఉమేశ్ జి. జాదవ్ ట్వీట్ కు ప్రధాన మంత్రి జవాబు ఇస్తూ, దేశం యొక్క వస్త్ర సంబంధి వైవిధ్యాన్ని ప్రపంచానికి చాటి చెప్పే శక్తి మెగా టెక్స్ టైల్స్ పార్కు కు ఉంది అని పేర్కొన్నారు.
ప్రధాన మంత్రి ఒక ట్వీట్ లో -
‘‘ఇది కర్నాటక కు మరీ ముఖ్యం గా కలబురగి కి నిజంగా ఒక విశిష్టమైనటువంటి రోజు. ఈ టెక్స్ టైల్స్ పార్క్ స్థాపన ద్వారా, భారతదేశం యొక్క వస్త్ర సంబంధి వైవిధ్యం మరియు మన ప్రజల సృజనాత్మకత తాలూకు నిదర్శనల ను ప్రపంచం గమనిస్తుంది. #PragatiKaPMMitra’’ అని పేర్కొన్నారు.
“ಕರ್ನಾಟಕಕ್ಕೆ ಮತ್ತು ವಿಶೇಷವಾಗಿ ಕಲಬುರಗಿಗೆ ನಿಜಕ್ಕೂ ವಿಶೇಷ ದಿನ. ಈ ಜವಳಿ ಪಾರ್ಕ್ ಮೂಲಕ ಜಗತ್ತು ಭಾರತದ ಜವಳಿ ವೈವಿಧ್ಯತೆ ಮತ್ತು ನಮ್ಮ ಜನರ ಸೃಜನಶೀಲತೆಯ ದರ್ಶನ ಪಡೆಯುತ್ತದೆ.
#PragatiKaPMMitra”
యు పి ఎస్ సి
యుపిఎస్సి సభ్యురాలిగా ప్రమాణస్వీకారం చేసిన ఐఆర్ఎస్ అధికారిణి శ్రీమతి సుమన్ శర్మ 
ఐఆర్ఎస్ అధికారిణి  శ్రీమతి సుమన్ శర్మ యుపిఎస్సి సభ్యురాలిగా ఈరోజు ప్రమాణస్వీకారం చేశారు. ఈ ప్రమాణస్వీకారాన్ని
యుపిఎస్సి ఛైర్మన్ డాక్టర్ మనోజ్ సోని ఆమె చేత ప్రమాణం చేయించారు
ఇండియన్ రెవిన్యూ సర్వీస్  1990 బ్యాచ్ కు చెందిన అధికారిణి అయిన శ్రీమతి సుమన్ శర్మ,
30 సంవత్సరాలకు పైగా తన కెరీర్లో పలు కీలక బాధ్యతలు నిర్వహించారు. అంతర్జాతీయ పన్నులు, బదిలీ ధరలు,
ఎగుమతి ప్రోత్సాహక పథకాలు, పవర్ ట్రేడింగ్ ఒప్పందాలు వంటి అంశాల విషయంలో కీలక పాత్ర పోషించారు.
ఆదాయపన్నుశాఖలోని ఇన్వెటిగేషన్ విభాగంలో పనిచేస్తున్నప్పుడు ఆమెకు బెస్ట్ సెర్చ్ కి అవార్డు లభించింది. న్యూఢిల్లీలో సిఎల్ఎలో
ఫారిన్ ట్రేడ్ కు అడిషనల్ డైరక్టర్ జనరల్గా ఆమె ఉత్తరాది జోన్ కు సంబంధించి అన్ని రకాల ఎగుమతిదారుల విషయంలో
ఎగుమతి ప్రోత్సాహక పథకాలను పర్యవేక్షించారు.
శ్రీమతి శర్మ, మిడ్ కెరీర్ కోర్సు కింద అమెరికాలోని నార్త్ కరోలీనాలోని డ్యూక్ యూనివర్సిటీ నుంచి బడ్జట్ అంచనాలపైనా,
గుర్గ్రామ్లోని ఎం.డి.ఐ , బెంగళూరు ఐఐఎం, ఐబిఎఫ్డి, ఆంస్టర్ డామ్, నెదర్లాండ్స్ లనుంచి మేనేజ్ మెంట్ కోర్సులు చేశారు.
ప్రస్తుతం సుమన్ శర్మసోలార్ ఎనర్జీ కార్పొరేషన్ ఆఫ్ ఇండియా  మేనేజింగ్ డైరక్టర్గా ఉన్నారు. ఎస్.ఇ.సి.ఐ మేనేజింగ్ డైరక్టర్ గా
ఆమె ఉన్న సమయంలో కంపెనీ రాబడి, లాభాలు గణనీయంగా పుంజుకున్నాయి.
శ్రీమతి శర్మ విధానపరమైన సంస్కరణలకు సంబంధించిన వివిధ బోర్డులు, కమిటీల
లలో కూడా నామినేట్ అయ్యారు.
ప్రధాన మంత్రి కార్యాలయం
గురు సాహిబ్ ల దార్శనికత ను సాకారం చేయడం కోసం మనం పాటుపడుతూనే ఉందాం: ప్రధాన మంత్రి
హేమ్ కుండ్ సాహిబ్ రోప్ వే విషయం లో జథేదార్ శ్రీ అకాల్ తఖ్త్ సాహిబ్, ఆధ్యాత్మిక ప్రముఖులు సహా సిఖ్కు సముదాయాని కి చెందిన గౌరవనీయ సభ్యులు వ్యక్తం చేసిన ఆనందోత్సాహాల కు మరియు దయాపూరిత పలుకుల కు గాను ప్రధాన మంత్రి శ్రీ నరేంద్ర మోదీ ఈ రోజు న ధన్యవాదాల ను తెలియజేశారు. గురు సాహిబ్ ల యొక్క దార్శనికత కు సాకారం కల్పించడం కోసం పాలుపడడాన్ని కొనసాగించనున్నట్లు సంగత్ కు ఆయన హామీ ఇచ్చారు. పత్రికా సమాచార కార్యాలయం చేసిన ఒక ట్వీట్ ల మాలిక కు ప్రతిస్పందన గా ప్రధాన మంత్రి ఒక ట్వీట్ లో -
‘‘హేమ్ కుండ్ సాహిబ్ రోప్ వే విషయం లో జథేదార్ శ్రీ అకాల్ తఖ్త్ సాహిబ్, ఆధ్యాత్మిక ప్రముఖులు సహా సిఖ్కు సముదాయానికి చెందిన గౌరవనీయ సభ్యులు ఆనందాన్ని, ఉత్సాహాన్ని వ్యక్తం చేశారు. వారి యొక్క దయాపూరిత పలుకుల కు గాను వారికి నేను ధన్యవాదాల ను తెలియజేస్తూ గురు సాహిబ్ ల దార్శనికత ను సాకారం చేసేందుకు మనం పాటుపడుతూనే ఉంటామని సంగత్ కు హామీ ఇస్తున్నాను.’’ అని పేర్కొన్నారు.
(
ప్రధాన మంత్రి కార్యాలయం
శ్రీ పులీ థేవర్ జయంతి సందర్భం లో ఆయన కు శ్రద్ధాంజలి ఘటించిన ప్రధానమంత్రి
వీరుడు శ్రీ పులి థేవర్ కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘సాహసికుడు శ్రీ పులి థేవర్ కు ఆయన జయంతి సందర్భం లో నేను శ్రద్ధాంజలి ని సమర్పిస్తున్నాను. ఆయన యొక్క పరాక్రమం మరియు దృఢ సంకల్పం అసంఖ్యాక ప్రజల కు ప్రేరణ ను ఇచ్చేవే. సామ్రాజ్యవాదాని కి ఎదురొడ్డడం లో ఆయన అందరి కంటే ముందు నిలబడ్డారు. ఎల్లవేళ ల ప్రజల కోసమే ఆయన పోరాటాన్ని సలిపారు.’’ అని పేర్కొన్నారు.
"மாவீரன் பூலித்தேவருக்கு அவரது பிறந்த நாளில் வணக்கங்களை செலுத்துகிறேன். அவரது வீரமும் உறுதிப்பாடும் எண்ணற்றோருக்கு ஊக்கமளித்து வருகிறது. முன்னணியில் நின்று அந்நிய ஏகாதிபத்தியத்தை எதிர்த்து போரிட்டவர். மக்களுக்காக எப்போதும் தளராது பாடுபட்டவர்."
ప్రధాన మంత్రి కార్యాలయం
పాకిస్తాన్ లో విమాన దుర్ఘటన కారణం గా ప్రాణనష్టం వాటిల్లినందుకు సంతాపం వ్యక్తం చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ పాకిస్తాన్ లో జరిగిన ఓ విమాన దుర్ఘటన లో ప్రాణనష్టం వాటిల్లడం పట్ల సంతాపాన్ని వ్యక్తం చేశారు.
‘‘పాకిస్తాన్ లో ఓ విమాన దుర్ఘటన జరిగి, ప్రాణనష్టం వాటిల్లడం తీవ్ర దు:ఖానికి లోను చేసింది. మృతుల కుటుంబాల కు ఇదే మా సంతాపం; ఈ దుర్ఘటన లో గాయపడిన వారు త్వరిత గతి న కోలుకోవాలని కోరుకుంటున్నాను’’ అని ఒక సందేశం లో ప్రధాన మంత్రి పేర్కొన్నారు.
(
మహిళా, శిశు అభివృద్ధి మంత్రిత్వ శాఖ
రాష్ర్టీయ మహిళా కోశ్, అంగన్ వాడీ సేవల కోసం గోధుమ ఆధారిత పోషకాహార కార్యక్రమం
ప్రారంభ సమయంలో మధ్యవర్తిత్వ సంఘాల  ద్వారా పేద మహిళలకు సూక్ష్మ రుణ సదుపాయం కల్పించే ఒక ప్రభుత్వం రంగ సంస్థ రాష్ర్టీయ మహిళా కోశ్ . కాని ఆ తర్వాత ప్రధానమంత్రి ముద్రా యోజన, స్టాండప్ ఇండియా వంటి విభిన్న పథకాల ద్వారా మహిళా పారిశ్రామికులకు సహాయం అందించే ప్రత్యామ్నాయ రుణ సదుపాయాలు కూడా అందుబాటులోకి రావడంతో ఆర్ఎంకె ప్రాధాన్యత తగ్గింది. ప్రభుత్వ రంగ సంస్థల హేతుబద్ధీకరణపై అధ్యయనం చేసేందుకు ఆర్థిక మంత్రిత్వ శాఖ నియమించిన నిపుణుల కమిటీ తరఫున ఆర్థిక వ్యవహారాల శాఖ ప్రిన్సిపల్ ఆర్థిక సలహాదారు రచించిన నివేదిక ప్రకారం అందుబాటులో ఉన్న వనరులను పూర్తిగా వినియోగంలోకి తేవడానికి, సామర్థ్యం పెంచడానికి ఆర్ఎంకెను మూసివేయాలని నిర్ణయించారు.
 75వ స్వాతంత్ర్య దినోత్సవం సందర్భంగా ప్రధానమంత్రి ప్రసంగానికి అనుగుణంగా 2024 సంవత్సరంలో ప్రతీ ఒక్క ప్రభుత్వ పథకం ద్వారా ఉప్పుడు బియ్యం అందిస్తున్నారు. అందుకే 221-22 ఆర్థిక సంవత్సరం ద్వితీయ త్రైమాసికంలో రాష్ర్టాలు/యుటిలకు ఉప్పుడు బియ్యం కేటాయించారు. అలాగే మహిళలు, బాలల్లో పోషకాహార లోపాన్ని; ఐరన్, ఫోలిక్ యాసిడ్, విటమిన్ బి-12 వంటి మైక్రో న్యూట్రియెంట్ల ద్వారా ఏర్పడే రక్తహీనతను నివారించడం లక్ష్యంగా మూడో త్రైమాసికం నుంచి అన్ని రాష్ర్టాలకు సాధారణ బియ్యానికి బదులుగా పూర్తిగా ఉప్పుడు బియ్యాన్నే అందించారు.
అంగన్ వాడీ సేవలకు గోధుమ ఆధారిత పోషకాహార కార్యక్రమం  కింద మంత్రిత్వ శాఖ అన్ని రాష్ర్టాలు /యుటిలకు 2021-22 ఆర్థిక సంవత్సరంలో 731962 ఎంటి, 2022-23 ఆర్ధిక సంత్సరంలో 1226115 ఎంటి ఉప్పుడు బియ్యం కేటాయించింది.
డబ్ల్యుబిఎన్ పి గర్భిణీ మహిళలు, పాలిచ్చే తల్లులు, 6 సంవత్సరాల లోపు బాలలకు వేడి ఆహారం అందించడానికి, ఇంటికి రేషన్ తీసుకువెళ్లేందుకు చిరుధాన్యాలను సరఫరా చేసేందుకు కూడా ప్రాధాన్యం ఇచ్చారు. చిరుధాన్యాల్లో అధిక పోషకాలు; ప్రోటీన్లు, అత్యవసరమైన మాంస కృతులు, పీచుపదార్థం, బి-విటమిన్లు; కాల్షియం, ఐరన్, జింక్, ఫోలిక్ యాసిడ్ వంటి మినరల్స్ ఉంటాయి గనుక మహిళలు, బాలల్లో రక్తహీనత, మైక్రో న్యూట్రియెంట్ల లోపంతో సమర్థవంతంగా పోరాడడానికి అవి దోహదపడతాయి. సాక్షమ్ అంగన్ వాడీ, పోషణ్ 2.0 మార్గదర్శకాల కింద వారానికి ఒక సారైనా చిరుధాన్యాలు సరఫరా చేయడం, టిహెచ్ఆర్, హెచ్ సిఎంలను సమీకృతం చేయడం తప్పనిసరి. 2022-23 ఆర్థిక సంవత్సరంలో హర్యానా రాష్ర్ట ప్రభుత్వానికి 1694.3 ఎంటి జొన్నలు కేటాయించారు.
 2021 జనవరి 13వ తేదీన మంత్రిత్వ శాఖ సవరించిన మార్గదర్శకాలను విడుదల చేశారు. వాటి ప్రకారం పోషక విలువలు గల నాణ్యమైన సప్లిమెంటరీ పోషకాలను ఆహార భద్రత, ప్రమాణాల చట్టం, 2006 కింద సరఫరా చేయడం తప్పనిసరి. మిషన్ సాక్షమ్ అంగన్ వాడీ, పోషణ్ 2.0 స్కీమ్ మార్గదర్శకాల కింద రాష్ర్టాలు/యుటిలు భారత ఆహార భద్రత, ప్రమాణాల సంస్థ  అధీకృత లేబరేటరీల ద్వారా నాణ్యతా పరీక్షలు నిర్వహించాల్సి ఉంది. ఆహార ధాన్యాల నాణ్యత, పరీక్ష ప్రమాణాల కింద ఎఫ్ఎస్ఎస్ఏఐ యాజమాన్య/రిజిస్టర్డ్/ప్యానెల్ లో గల/అక్రెడిషన్ పొందిన లేబరేటరీల ద్వారా ఆహార ధాన్యాల సప్లిమెంటరీ పోషకాలపై రాష్ర్టాలు, కేంద్రపాలిత ప్రాంతాలు పరీక్షలు నిర్వహించాల్సి ఉంటుంది.
కేంద్ర మైనారిటీ వ్యవహారాల మంత్రి శ్రీమతి స్మృతి జుబిన్ ఇరానీ లోక్ సభకు సమర్పించిన లిఖిత పూర్వక సమాధానంలో ఈ విషయం తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 195.08 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.29 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,95,08,30,825
|
|
అందుబాటులోని నిల్వలు
|
|
7,29,71,110
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 195.08 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.29 కోట్లకు పైగా  డోసులు అందుబాటులో ఉన్నాయి.